སྟེགས་མདོ་བོད་འགྱུར་གྱི་སྔོན་གླེང་།
སྟེགས་མདོ་བོད་འགྱུར་གྱི་སྔོན་གླེང་།
སངས་རྒྱས་ལ་ཕྱག་འཚལ་ལོ། །
གང་ཞིག་བསྒྱུར་བའི་གཞུང༌།
དེ་ཡང་འདིར་ཕྲན་གྱིས་བོད་ཡིག་ཏུ་བསྒྱུར་པའི་བསྟན་བཅོས་འདིའི་མིང་ལ་《དམ་ཆོས་རིན་པོ་
ཆེ་སྟེགས་བུའི་མདོ་》ཞེས་བྱ་ཞིང་། མཚན་རྒྱས་པར་ནི་《སློབ་དཔོན་ཆེན་པོ་ཧུའི་ནིང་གི་དམ་ཆོས་
རིན་པོ་ཆེ་སྟེགས་བུའི་མདོ་》ཞེས་བྱའོ། །
ད་དུང་ཏུན་ཧོང་བྲིས་མ་སོགས་སུ། 《ལྷོ་བརྒྱུད་ཅིག་ཅར་བའི་ཆོས་བླ་མེད་ཐེག་ཆེན་ཤེས་རབ་
ཀྱི་ཕ་རོལ་ཏུ་ཕྱིན་པ་ཆེན་མོ་བརྒྱུད་རབས་དྲུག་པ་སློབ་དཔོན་ཆེན་པོ་ཧུའི་ནིང་གིས་ཡུལ་ཧྲོ་ཀྲུའུ་ཚངས་
ཆེན་དགོན་དུ་བསྩལ་པའི་ཆོས་སྟེགས་བུའི་མདོ་》ཞེས་ཀྱང་འབྱུང་།
འདི་ལ་དེང་གི་ཡོངས་གྲགས་ཀྱི་དཔེ་དང་སྐབས་འདིའི་འགྱུར་གཞིའི་དཔེ་ཉིད་ཀྱི་དབང་དུ་བྱས་
ན་ལེའུ་བཅུ་ཡོད་དེ། དང་པོ་རང་རྣམ་གྱི་ལེལུ། གཉིས་པ་ཤེས་རབ་ཀྱི་ལེའུ། གསུམ་པ་དྲི་བའི་ལེའུ།
བཞི་པ་ཞི་ལྷག་གི་ལེའུ། ལྔ་པ་བསམ་གཏན་གྱི་ལེའུ། དྲུག་པ་བཤགས་པའི་ལེའུ། བདུན་པ་དུས་
སུ་བབ་པའི་ལེའུ། བརྒྱད་པ་ཅིག་ཅར་བ་དང་རིམ་གྱིས་པའི་ལེའུ། དགུ་བ་བཀའ་ཤོག་བསྒྲགས་
པའི་ལེའུ། བཅུ་པ་གདམས་གཏད་ཀྱི་ལེའུ་བཅས་ལེའུ་བཅུ་ལས་གྲུབ་ཅིང་། གཞུང་འདི་ནི་སློབ་
དཔོན་ཉིད་ཀྱི་བཀའ་སློབ་དང་ཉམས་མགུར་དག་སློབ་མ་ཆོས་ཀྱི་རྒྱ་མཚོས་ཡི་གེར་བཀོད་པ
བྱུང་བ་ཞིག་ཡིན་ཞིང་། སྐུ་འདས་རྗེས་ཀྱི་སྐོར་སོགས་འགའ་ཞིག་ཕྱིས་སུ་བསྣན་པའང་ཡོད་མོད།
1

སྟེགས་མདོ་བོད་འགྱུར་གྱི་སྔོན་གླེང་།
རྩ་བའི་གཞུང་ཉིད་ནི་སློབ་དཔོན་ཆེན་པོ་ཧུའི་ནིང་ཉིད་སྐུ་བཞུགས་པའི་དུས་སུ་ཡི་གེར་བཀོད་ཟིན་
པར་མ་ཟད། དོན་གྱི་རྒྱལ་ཚབ་ལྟ་བུར་མངའ་གསོལ་གནང་མཛད་པ་སོགས་ནི་《སྟེགས་མདོ་》ལེའུ་
བཅུ་པར་གསལ་བ་ལྟར་རོ། །
བསྒྱུར་བྱ་གཞུང་འདིའི་མཛད་པ་པོ།
དེ་བཞིན་བསྟན་བཅོས་འདི་ཉིད་ཀྱི་མཛད་པ་པོའི་མཚན་ལ་སློབ་དཔོན་ཆེན་པོ་ཧུའི་ནིང་ཞུ་བ་
དང་། ཁོང་ནི་དུས་རབས་བདུན་པའི་མགོ་སྟོད་སྤྱི་ལོ་638ལ་འཁྲུངས།
ཁོང་ཁྱིམ་པའི་སྐབས་ཀྱི་རུས་མིང་ལ་ལུའུ་ཞེས་འབོད། ཁོང་ཉིད་ཡི་གེ་མི་ཤེས་པ་དང་ཆུང་ནས་ཕ་
མེད་པའི་དྭ་ཕྲུག་ཏུ་ལུས་པ་ཞིག་ལས་རིམ་གྱིས་རིགས་སད་པ་དང་། ཁྱད་པར་དུ་རི་བོ་ཧང་མེ་ཡི་ཤར་
བསམ་གཏན་དགོན་པར་བརྒྱུད་རབས་ལྔ་པ་མཁན་པོ་བཟོད་པ་རྒྱ་ཆེན་དང་མཇལ་ཞིང་སྙིང་པོ་དོན་གྱི་
གཏད་རྒྱ་ཐོབ་སྟེ། ཚངས་ཆེན་དགོན་པ་དང་གཙོ་བོའི་གདན་ས་ཚའོ་ཤིས་ནོར་བུའི་ནགས་སོགས་སུ་
ཆོས་མང་པོ་གསུངས་ཤིང་། མཐར་སྤྱི་ལོ་713ལ་སྐུ་མྱ་ངན་ལས་འདས་པའི་ཚུལ་བསྟན་པ་སྟེ། སློབ་
དཔོན་གྱི་རྣམ་ཐར་ཅུང་རྒྱས་པ་སྟེགས་མདོ་ཉིད་དུ་གསལ་བས་འདིར་རྒྱས་པར་མི་གླེང་ངོ་། །
དཔེ་གང་ལས་བསྒྱུར་བ།
དེ་ཡང་དམ་ཆོས་རིན་པོ་ཆེ་སྟེགས་བུའི་མདོ་འདི་ལ་དཔེ་མི་འདྲ་བ་ཤིན་ཏུ་མང་པོ་བཞུགས་པར་
བཤད་ཅིང་། འཇར་པན་དང་རྒྱ་རིགས་ཀྱི་མཁས་དབང་འགའ་ཞིག་གིས་དཔེ་མི་འདྲ་བ་བཅུ་ནས་
སུམ་ཅུ་ཙམ་དཔེ་བསྡུར་བྱས་པའང་ཡོད་མོད། རྩ་བའི་ཆ་ནས་དཔེ་མི་འདྲ་བ་རིགས་བཞིར་འདུ་བར་
བཤད་དེ། དང་པོ་ཏུན་ཧོང་ནས་ཐོན་ཅིང་དབྱིན་ཇིའི་དཔེ་མཛོད་ཁང་དུ་ཉར་ཚགས་བྱས་ཡོད་པ་དང་།
དེའི་བུ་དཔེ་འཇར་པན་གྱི་བཀའ་བསྟན་ཁྲོད་དུ་ཡང་བཞུགས་སུ་གསོལ་ཟིན་པ་སོགས་ཏུན་ཧོང་གི་
མ་དཔེ་དེ་ལས་མཆེད་པ་ལ་《ཏུན་ཧོང་མ་t;#A(Gi#A)》དང་། གཉིས་པ་ཐང་རྒྱལ་རབས་
ཀྱི་དུས་མཇུག་ཙམ་དུ་བྱུང་བའི་བཙུན་པ་ཧུའེ་ཞིན་ཞུ་བས་དཔེ་མང་པོ་བསགས་ནས་ཞུས་དག་ལེགས
སྒྲིག་གནང་བ་ཕྱིས་འཇར་པན་ནས་ཐོན་པ་《འཇར་པན་མ་》ཡང་ཟེར་བ་དང་། དེ་ལས་མཆེད་པ་
2

སྟེགས་མདོ་བོད་འགྱུར་གྱི་སྔོན་གླེང་།
ལ་《ཧུའི་ཞིན་མ་KFiA(རྞ)》དང་། གསུམ་པ་སུང་རྒྱལ་རབས་ཀྱི་དུས་སུ་བཙུན་པ་ཅིས་སོང་ཞུ་
བས་ལེགས་སྒྲིག་དང་ཞུས་དག་གནང་བའི་དཔེ་ལ་《ཅིས་སོང་མ་U%A(WK#་*)》དང་། བཞི་
པ་ནི་ཡོན་རྒྱལ་རབས་སྐབས་ཀྱི་བཙུན་པ་ཙོང་པའོ་ཞེས་པས་དཔེ་མང་དུ་བསགས་ཤིང་ཞུས་དག་དང་
བཅས་སྤྱི་ལོ་དུས་རབས་བཅུ་གསུམ་པའི་མཇུག་ཆར་(1291f;)གཏན་ལ་ཕབ་ཅིང་། རྒྱའི་བཀའ་
བསྟན་གྲལ་དུ་དངོས་སུ་བཞུགས་སུ་གསོལ་བ་ལེའུ་བཅུའི་བདག་ཉིད་ཅན། མིང་རྒྱལ་རབས་ཀྱི་དུས་
ནས་ཆེས་རྒྱུག་ཆེ་ཤོས་སུ་གྱུར་པར་བཤད་པའི་དཔེ་《ཙོང་པའོ་མ་*ŁAkGE;)》སྟེ། འདི་བཞིའི་
ཁོངས་སུ་འདུ་བར་བཤད་པ་ལས། འདིར་མ་དཔེ་བཞི་པ་《ཙོང་པའོ་མ་》ཉིད་གཞིར་བཟུང་གིས་
བོད་ཡིག་ཏུ་བསྒྱུར་པ་ཡིན་ནོ། །
ཡང་དཔེ་གཞན་ཡོན་རྒྱལ་རབས་སྐབས་སུ་བཙུན་པ་ཏི་ཡིས་%#ཞེས་པས་ལོ་ངོ་སུམ་ཅུར་
བརྩོན་པ་ཆེན་པོས་མ་དཔེ་མི་འདྲ་བ་འཚོལ་སྡུད་དང་ལེགས་སྒྲིག་བྱས་ཐོག་ཆེས་རྙིང་ཤོས་དང་
དག་ཤོས་ཀྱི་དཔེ་ཡང་ལག་ཏུ་འབྱོར་ནས་གཏན་འབེབས་བྱས་པར་གྲགས་པའི་《ཏི་ཡིས་མ་《རྩ
#↑k)》ཞེས་པ་ཞིག་ཀྱང་ཡོད་འདུག་མོད། དེ་དང་《ཙོང་པའོ་མ་》གཉིས་ལ་ཁྱད་པར་ཆེར་མེད་
པར་བཤད་དོ། །
འདི་དང་འབྲེལ་བའི་ཐོག་ནས་བསམ་གཏན་ཆོས་ལུགས་སྤྱི་དང་། བྱེ་བྲག་སྟེགས་མདོ་དང་
འབྲེལ་བའི་གནའ་དེང་གི་ཞིབ་འཇུག་དང་། ཧ་ཤང་མ་ཧཱ་ཡ་ན་དང་དེའི་ལྟ་བ་སོགས་དང་འབྲེལ་
བའི་སྐོར་སོགས་ཞིབ་ཙམ་ཞིག་ཁོ་བོས་གཞུང་འདིའི་ལྷན་ཐབས་སུ་བྲིས་པའི་《སྟེགས་མདོའི་སྟོང་
ཐུན་ཉི་ཟླའི་འོད་ཟེར་》དུ་བྲིས་ཡོད་པས་དེར་བལྟ་བར་བྱའོ། །
གང་དུ་ཚོགས་པའི་རྟེན་འབྱུང༌།
དེ་ཡང་འདས་པའི་ལོ་གཅིག་གི་རིང་དེར་གཙོ་བོ་སྒོམ་གྱི་སྦྱོང་བརྡར་ཕྲན་བུ་ཞིག་གི་ཆེད་དུ་དུས་
ཚོད་ངེས་ཅན་ཞིག་གཏོང་རྒྱུར་བློ་ཐག་བཅད་དེ་ཨོ་གླིང་གི་རྒྱ་མཚོའི་གླིང་ཕྲན་ཐྲ་སི་མ་ནེ་ཡའི་ཧོར་བྷ་
ཐྲི་གྲོང་ཁྱེར་དང་ཁད་ཉེ་བའི་རི་ངོགས་ཤིག་ཏུ་མཚམས་ལྟ་བུ་ཞིག་བྱས་ནས་ལོ་གཅིག་གི་དུས་ཚོད་
༩
3

སྟེགས་མདོ་བོད་འགྱུར་གྱི་སྔོན་གླེང་།
བསྐྱལ་བ་ཡིན།
ཐོག་མར་ཆེད་དུ་དེབ་རྩོམ་རྒྱུ་དང་ཡི་གེ་བསྒྱུར་རྒྱུ་སོགས་ཀྱི་འཆར་གཞི་གང་ཡང་མེད་ན་ཡང་།
ས་གནས་འདིར་བསླེབས་ནས་ཟླ་བ་གཉིས་ཙམ་ཞིག་གི་རྗེས་ཉིན་གཅིག་རབས་དྲུག་
་སྟེགས་མདོ་ལ་
དམིགས་བསལ་ལྟ་ཀློག་བྱེད་འདོད་པ་ཞིག་བྱུང་མོད། དེ་ཡང་རྐྱེན་ཇི་ལྟ་བུ་ཞིག་གིས་མགོ་བཙུགས་
པ་ནི་ད་ཆའང་ཏག་ཏག་མི་དྲན།
དེ་ནས་ལྟ་ཀློག་བྱེད་སྐབས་ཧ་ཅང་གོ་དཀའ་བར་བྱུང་བས་མཁན་རིན་པོ་ཆེ་བསོད་དར་རྒྱས་ཀྱི་
འཆད་ཁྲིད་གནང་བའི་གཟུགས་ལམ་ལ་དྲ་ཐོག་ནས་ཉན་བཞིན་མགོ་ནས་མར་ཅུང་ཟད་ལྟ་སྐབས་
གཞུང་འདིས་ལྷག་ཏུ་ཡིད་འཕྲོག་པ་ཞིག་བྱུང་ལ། འདི་ཉིད་བོད་ཡིག་ཏུ་བསྒྱུར་ཐུབ་ན་ཅིས་ཀྱང་གལ
ཆེ་བ་ཞིག་འདུག་སྙམ་པའི་བསམ་བློ་ཤུགས་དྲགས་ཤིག་གིས་བསྐུལ་ནས་འཕྲལ་དུ་མགོ་བཙུགས་པ་
ཡིན་མོད། ཐོག་མར་མགོ་འཛུགས་དུས་གཞུང་དངོས་ལ་ལེའུ་དུ་ཡོད་དང་། ལེའུ་རེ་རེའི་བརྗོད་བྱ་
གང་དང་གང་ཡིན་སོགས་ཀྱང་ཡག་པོ་ཞིག་ཤེས་ཀྱི་མེད་ལ། ལེའུ་དང་པོ་བསྒྱུར་ཟིན་སྐབས་ལེའུ་
གཉིས་པ་ལ་ལྟ་ཀློག་ཀྱང་མགོ་བཙུགས་མ་ཟིན་པ་ལྟ་བུ་ཞིག་སྟེ། ཕོ་ཚོད་རང་ལ་བརྟེན་ནས་དེ་ལྟར་
ཉིན་རེའི་ཕྱི་དྲོའི་དུས་ཚོད་ངེས་ཅན་རེ་སྤྱད་ནས་གཞི་གདན་ཙམ་གྲུབ་པར་བྱས་སོ། །
ལར་གཞུང་འདི་སྒྱུར་མགོ་བཙུགས་ནས་ཉིན་འགའ་ཞིག་གི་རྗེས་སུ་རང་ཉིད་གནས་ཡུལ་གྱི་
རྒྱབ་རིའི་མིང་ལ་རྒྱ་ཡིག་ཏུ་# R49ཞེས་བྲིས་ཡོད་པར་དོ་སྣང་བྱུང་ཞིང་། སྤྱིར་རི་བོ་དེའི་མིང་
དངོས་ས་གནས་དེའི་གཉུག་མའི་མི་རིགས་ཀྱིས་བཏགས་པའི་མིང་ཞིག་དང་། ཡོངས་གྲགས་དབྱིན་
ཡིག་གི་མིང་ཝཱ་ལིན་ཁྲོན་we11ingtainརི་བོ་ཞེས་འབོད་པས་རྒྱའི་རིག་གནས་དང་འབྲེལ་
བ་གང་ཡང་མེད་ན་ཡང་། རི་བོ་འདི་གླིང་ཕྲན་འདིའི་ཐོག་གི་རི་བོ་གྲགས་ཆེ་ཤོས་ཡིན་པ་ལྟར་རྒྱ་ཡིག་
ཏུ་ཡིག་འབྲུ་འདི་སྤྱད་པ་མཐོང་ཞིང་། མིང་དེ་སུས་བཏགས་པར་ནི་མི་ཤེས་མོད། མིང་གི་ཐོག་མ་
དེ་སློབ་དཔོན་ཧུའི་ནིང་གི་མཚན་དང་ཡིག་འབྲུ་གཉིས་པ་ལ་བླ་སྲོག་ཅེས་པའི་ཚིག་དང་། གསུམ་པ་
དེ་ཅིག་ཅར་བ་ཞེས་པའི་ཚིག་དེ་རང་རེད་འདུག་པས། སེམས་ལ་རྒྱུ་མཚན་གང་ཡིན་མི་ཤེས་པའི་
ཡ་མཚན་གྱི་ཚོར་ཁ་ལྷག་གེ་བ་ཞིག་བྱུང༌། རང་ཉིད་སློབ་དཔོན་ཁོང་དང་ཁོང་གི་ལྟ་གྲུབ་ཀྱི་མཚན་

སྟེགས་མདོ་བོད་འགྱུར་གྱི་སྔོན་གླེང་།
དངོས་སུ་གསལ་བའི་རི་བོ་ཞིག་ལ་རྒྱབ་བསྙེས་ནས་གཞུང་འདི་སྒྱུར་བཞིན་ཡོད་པ་འདི་སྟེས་དབང་
ཡིན་ཡང་རྟེན་འབྲེལ་བཟང་པོ་ཞིག་ཏུ་ཚོར།
དེ་ནས་ཡང་སྒྱུར་མགོ་ཚུགས་ནས་ཟླ་བ་ཕྱེད་ཙམ་ན་གུས་པ་ཡུལ་སྐོར་སྤྱི་སྤྱོད་རླངས་འཁོར་
འབྲིང་གྲས་ཤིག་ལ་བསྡད་དེ་ས་ཆ་གཞན་ཞིག་ཏུ་ཉིན་གསུམ་གྱི་རིང་གི་ལྗོངས་རྒྱུ་ཞིག་ལ་སོང་བ་
ཡིན། སྐབས་དེའི་ཁ་ལོ་པ་དང་སྣེ་ཤན་པ་ཐའེ་ཝན་པ་གཉིས་རེད་འདུག་པ་དང་། གུས་པ་ལས་
གཞན་ཚང་མ་སྐམ་ས་ཆེན་པོའི་རྒྱ་རིགས་ནང་མི་བུ་ཕྲུག་དང་བཅས་པ་ཚུད་པའི་ཡུལ་སྐོར་བ་བཅུ་
གྲངས་ཤིག་འདུག །
ངས་ཧུའི་ནིང་གི་སྐོར་ལ་གང་ཡང་མ་བཤད་ན་ཡང་། ཁ་ལོ་པ་དེས་ཉིན་ཞིག་ལམ་ནས་ཧུའི་ནིང་
གི་རྟོགས་འབུལ་གྱི་ཚིགས་སྐད་གྲགས་ཅན། ལུས་ནི་བྱང་ཆུབ་ཤིང་མ་ཡིན། །གཞི་མེད་པར་ཡང་
མེ་ལོང་མེད། །ཅེས་པའི་མགུར་དེ་སྐྱོར་བྱུང་ལ། དེ་ལས་ཀྱང་ཡ་མཚན་པ་ཞིག་ལ་དེར་ཡོད་གཞན་
པ་ཚོས་ཀྱང་མང་ཆེ་བས་དེའི་རྗེས་འཐུད་དེ་རམ་འདེགས་བྱས་ནས་སྐྱོར་བྱུང་བས་སེམས་འགུལ་དང་
དགའ་ཚོར་ཧ་ཅང་ཆེན་པོ་ཞིག་བྱུང་།
རྒྱ་རིགས་ཀྱི་སྤྱི་ཚོགས་སུ་ཧུའི་ནིང་དང་ཁོང་གི་གསུང་འདི་དེ་འདྲ་ཤུགས་རྐྱེན་པོ་ཡིན་པ་འདིས་
ང་ལ་རང་རེའི་སྤྱི་ཚོགས་ཀྱི་རྗེ་བཙུན་མི་ལ་རས་པ་དང་རིག་འཛིན་ཚངས་དབྱངས་རྒྱ་མཚོ་རྣམ་གཉིས་
ཀྱི་མགུར་གླུའི་ཤུགས་རྐྱེན་ལྷག་གེར་དྲན་དགོས་པ་ཞིག་བཟོས་བྱུང་ལ། དེས་ནི་བཀྭང་ཏུང་བརྙན་
འཕྲིན་གྱིས་སློབ་དཔོན་ཧུའི་ནིང་གི་སྐོར་ལ་བཟོས་པའི་དངོས་བྲིས་གློག་བརྙན་ཞིག་ཏུ། ཐའེ་ཝན་གྱི་
མཉམ་འབྲེལ་སློབ་ཆེན་གྱི་དགེ་རྒན་ཆེན་མོ་ཧྲི་ཀྲའོ་ཆིང་ (fHU;t)ཟེར་བས། བརྒྱུད་རབས་དྲུག་པ་
ཧུའི་ནིང་གི་གཏམ་རྒྱུད་དང་ཡང་ན་ཁོང་གི་གསུང་མགུར་དཔེར་ན། བྱང་ཆུབ་ཡེ་ནས་ཤིང་མ་ཡིན། །གཞི་
མེད་པར་ཡང་མེ་ལོང་མེད། །དངོས་ཀུན་ངོ་བོས་དབེན་པ་ལ། །ས་རྡུལ་གང་ནས་ལྡང་བར་འགྱུར། །
ཞེས་པ་ལྟ་བུ་མི་མང་པོ་ཞིག་གི་ངག་ཐོག་ན་ཤར་ཤར་ཡོད་པ་ཞིག་རེད། དེའི་ཆ་ནས་ཆོས་ལུགས་ཀྱི་
ཁྱབ་ཁོངས་དང་རྒྱུན་ལྡན་གྱི་འཚོ་བའི་ནང་ཚང་མ་ན་ཁོང་གི་ཤུགས་རྐྱེན་ཡོད་པ་ཞིག་སྟེ། ཐའེ་ཝན་
ལ་མཚོན་ན་ཁོང་གི་ཤུགས་རྐྱེན་ཧ་ཅང་ཆེན་པོ་ཡིན། ཞེས་སྨྲས་འདུག་པ་དེར་མངོན་སུམ་གྱི་བདེན་
5

སྟེགས་མདོ་བོད་འགྱུར་གྱི་སྔོན་གླེང་།
དཔང་བྱས་པ་ལྟ་བུ་ཞིག་བྱུང་ངོ་། །
ཡང་གཞུང་འདི་བསྒྱུར་གྲུབ་ལ་ཉེ་བའི་སྐབས་ཤིག་ཏུ་ཞོགས་པ་ཞིག་ལ་ང་ལ་ས་གནས་དེའི་བོད་
རིགས་ཤིག་གིས་ཁ་པར་ཞིག་བཏང་བྱུང་། ལར་ལོ་འདིར་ས་གནས་ཀྱི་བོད་པ་ཚོས་འབྲེལ་འདྲིས་
ཡེ་མ་བྱས་ལ། ངོ་ཤེས་པ་ནི་གཅིག་ཀྱང་མེད། ཡིན་ན་ཡང་ཉེ་ཆར་སིད་ནིས་ནས་ཕ་ཡུལ་གཅིག་
པ་འགའ་ཁོ་བོ་ལྟ་རུ་ཡོང་སྐབས་ཁོང་དག་བརྒྱུད་ནས་ས་གནས་ཀྱི་མི་འགའ་ཞིག་དང་ཐུག་ཙམ་བྱུང༌།
ཁོང་དག་ལ་ཡང་ས་ཆ་དེར་བོད་པ་ཞིག་ཡོད་པ་ཙམ་ལས་གཞན་གཅིག་གིས་གཅིག་ལ་རྒྱུས་ལོན་གང་
ཡང་མི་འདུག །ཁ་པར་གཏོང་མཁན་དེས་ཁྱོད་རང་མོག་མོག་ཅིག་བཟོ་སར་རོགས་པ་བྱེད་དུ་ཡོང་
ཐུབ་བམ་ཟེར་བྱུང་། ངས་ཀྱང་ང་མཚམས་པ་ཡིན། མཚམས་ལ་བསྡད་ཡོད་ཅང་མ་སྨྲས། དེ་མུར་
འགྲིག་གི་རེད་ཅེས་ཁས་བླངས་པ་ཡིན། ཁོང་ཚོས་མོག་མོག་བཟོས་ནས་ས་གནས་ཀྱི་ཡུལ་མི་ངོ་
ཤེས་ཚོར་འཚོང་རྒྱུ་དང༌། དེ་ལས་བྱུང་བའི་དངུལ་དེ་ཚོ་བོད་རིགས་ཉམ་ཐག་དེ་འདྲ་ལ་སློབ་ཡོན་
རོགས་སྐྱོར་དུ་གཏོང་རྒྱུ་རེད་འདུག །
ཅུང་ཙམ་ན་ཁོང་ཚོ་འགའ་ཞིག་གིས་རླངས་འཁོར་བསྐོར་ནས་ང་ལེན་དུ་བསླེབས་བྱུང་། དེའི་
ནང་དུ་ལོ་ན་ལྔ་བཅུ་ཡས་མས་ཡིན་པའི་སྐྱེས་པ་ཞིག་འདུག །ང་ཚོས་བོད་པ་མི་ཚང་ཁང་པ་ཆེན་པོ་
ཡོད་མཁན་ཞིག་གི་ནང་དུ་མོག་མོག་བཟོ་བཞིན་པའི་སྐབས་སུ་ང་དང་སྐྱེས་པ་དེ་གཉིས་གྲོ་ཕྱེ་རྫི་
མཁན་ཡིན། མོག་མོག་སྟོང་ཕྲག་ལ་ཉེ་བ་ཞིག་བཟོ་དགོས་ཀྱི་ཡོད་འདུག་པས། གྲོ་ཕྱེ་ཧ་ཅང་མང་
པོ་བརྫིས་པ་ཡིན། ང་གཉིས་གྲོ་ཕྱེ་རྫི་ཞོར་ཁ་བརྡ་མགོ་བཙུགས་པ་ཡིན་ལ། ཁོང་ནི་ས་ཆ་འདིའི་
ཐྲ་སི་མ་ནེ་ཡའི་སློབ་ཆེན་གྱི་ཤར་ཕྱོགས་རིག་པའི་དགེ་རྒན་ཆེན་མོ་གནང་བཞིན་པ་ཡིན་འདུག་ཅིང་།
མིང་ལ་བསོད་ནམས་ཞུ། ཝར་ན་ནས་བོད་ཡིག་དང་ལེགས་སྦྱར་སྦྱངས་ཤིང་། ལོ་ཉི་ཤུའི་སྔོན་ས་
ཆ་འདིར་ཡོང་ཏེ་སློབ་གླིང་འདི་ནས་འབུམ་རམས་པ་ཐོན་རྗེས་མུ་མཐུད་དགེ་རྒན་ཆེན་མོ་གནང་བཞིན་
པ་ཞིག་རེད། ཁོང་ནི་པེ་ཅིང་སློབ་ཆེན་ལ་ཡང་གདན་ཞུས་དགེ་རྒན་གྱི་མཚན་ཐོག་ནས་གཏམ་བཤད་
བྱེད་སར་གདན་འདྲེན་ཞུས་མྱོང་འདུག །
ང་གཉིས་ཕན་ཚུན་ངོ་མི་ཤེས་ན་ཡང་། གྲོ་ཕྱེ་རྫི་ཞོར་སྐད་ཆ་བཤད་ཅིང་། ཐུན་མོང་གི་སྐད་
6

སྟེགས་མདོ་བོད་འགྱུར་གྱི་སྔོན་གླེང་།
ཡིག་དང་ཐུན་མོང་གི་བརྗོད་གཞི། ཐུན་མོང་གི་བསམ་ཚུལ་བཅས་རྙེད་པའི་སྤྲོ་སྣང་ནི་ཤིན་ཏུ་དང་བ་
འདྲེན་པ་ཞིག་རེད། ཁོང་ཡང་སྔར་གྲྭ་པ་ཡིན་འདུག་པས་ང་གཉིས་ཆར་གྱི་བསམ་བློ་གཏོང་ཕྱོགས་
དང་ཁ་བརྡ་བཤད་སྟངས་ཐད་སྐད་ཆ་བཤད་ཧ་ཅང་བདེ་པོ་བྱུང༌།
དེ་ནས་ངས་ཁོང་ལ་《སྟེགས་མདོ་》སྒྱུར་བཞིན་ཡོད་པའི་སྐོར་རོབ་ཙམ་ཞིག་བཤད། ཡ་
མཚན་པ་ཞིག་ལ་ཁོང་ནི་《སྟེགས་མདོ་》དང་། འཇར་པན་གྱི་སློབ་དཔོན་ཆེན་མོ་དྷོ་གིན་གྱི་《བསྟན་
པའི་སྙིང་མིག་》ཅེས་པའི་བསྟན་བཅོས། མཁན་པོ་དྷརྨོཏྟ་རའི་གསུང་བཅས་ལ་ཆ་རྒྱུས་ཡག་པོ་
འདུག །ཁོང་གིས་དེ་ཐམས་ཅད་དབྱིན་ཡིག་གི་ཐོག་ནས་བཀླགས་འདུག་ལ། དེ་དག་ཤར་ཕྱོགས་
པའི་གནའ་བོའི་ལྟ་གྲུབ་ཀྱི་གཞུང་ཡིན་སྟབས་དེ་ནི་ཁོང་གི་སློབ་ཁྲིད་དང་ཐད་ཀར་འབྲེལ་བ་ཡོད་
འདུག །
ཁོང་གིས་བསམ་གཏན་ཅིག་ཅར་བའི་ཆོས་ནི་ང་ཚོས་བཤད་པ་ནང་བཞིན་ཞིག་རེད་མི་འདུག །ཟེར་
ནས་ཧ་ལས་པ་དང་ཧང་སང་བའི་རྣམ་འགྱུར་ཚད་མེད་པ་སྟོན་གྱི་འདུག །དྷོ་གིན་གྱི་བསམ་གཏན་གྱི་
གཞུང་དེར་དམིགས་བསལ་ཡིད་འཕྲོག་པོ་ཚད་མེད་པ་ཡོད་ཚུལ་ཡང་ཡང་ལབ་བྱུང་།
ཕྱིས་སུ་ཁོང་གི་ཡིག་ཚང་དུ་ཕྱིན་ཅིང་། ཁོང་གིས་ཀྱང་རྟགས་དང་མཆན་བུ་མང་པོ་བརྒྱབས་
པའི་དྷརྨོཏྟ་རའི་གསུང་དང་དྷོ་གིན་གྱི་གསུང་དབྱིན་དེབ་དག་ང་ལ་བསྟན་བྱུང་ལ། ཁོང་གིས་
གཙུག་ལག་སློབ་ཁང་གི་དཔེ་མཛོད་དུ་ཆེད་དུ་གདན་འདྲེན་ཞུས་ནས་བཞུགས་སུ་གསོལ་བའི་
རྒྱའི་ལོ་ཙཱ་བ་ཆེན་པོ་ཧྥ་ཙུན་ཏེ། བློ་བཟང་ཆོས་འཕགས་ཀྱིས་བོད་ཡིག་ཏུ་བསྒྱུར་པའི་《བྱེ་བྲག་
བཤད་མཛོད་ཆེན་མོ》འང